দুটি ভারী বস্তুর হাদিস
দুটি ভারী বস্তুর হাদিস বা হাদিসে সাকালাইন (আরবি: حديث الثقلين, প্রতিবর্ণীকৃত: Hadith at-Thaqalayn) বলতে ইসলামের নবী মুহাম্মদের একটি উক্তিকে (হাদিস) বোঝায়। মুহাম্মদের হাদিস অনুসারে কুরআন ও আহলে বাইতকে ("বাড়ির লোক", মুহাম্মদের পরিবার) দুটি ভারী জিনিস হিসাবে বর্ণনা করা হয়েছিল। এই হাদিসের প্রসঙ্গে মুহাম্মদের পরিবার আলী, ফাতিমা (মুহাম্মদের কন্যা) এবং তাদের দুই সন্তান (হাসান ও হোসাইন) ও তাদের বংশধরকে বোঝায়। এই হাদীসটি শিয়া ও সুন্নি উভয় সূত্রে ব্যাপকভাবে বর্ণিত হয়েছে।